อยากสอบถามคุณค่ะ คือหนูมีอะไรกันกับแฟนครั้งแรกโดยไม่สวมถุงยาง มีตั้งแต่วันที่27ตุลาถึงวันที่29ตุลา รวมกัน5ครั้งโดยประมาณค่ะ หลั่งนอกทุกครั้ง แล้วหนูพึ่งมากินยาคุมฉุกเฉินบ่ายของวันที่31ตุลา กินไป2เม็ดรวดวันถัดไปมีผลข้างเคียงจากการกินยาคุมฉุกเฉินคือเวียนหัวตัวร้อนคล้ายจะเป็นไข้ แต่(ไม่มี)เลือดออกมาแบบกะปริบกะปรอย พอวันที่12พฤศจิหนูลองตรวจแบบจุ่มผลคือขึ้น1ขีด พอวันที่16พฤศจิมีเลือดมามากคล้ายประจำเดือน อาการก็คล้ายตอนประจำเดือนมาคือปวดรอบเอวปวดท้อง เลือดออกสีแดงเข้มมีลิ่มด้วยนิดหน่อยค่ะ เลือดวันแรกมาเยอะเหมือนทุกๆรอบเดือน แต่เดือนนี้มาวันที่16-17-18-มาเยอะ (ส่วนตัวเป็นคนประจำเดือนมาไม่ค่อยตรงค่ะ) คือเดือนก่อน(เดือนตุลา)ก่อนมีเพศสัมพัน ประจำเดือนมาวันที่18 อยากทราบว่าเลือดที่มาวันที่16ใช่เลือดประจำเดือนไหมคะ แล้วหนูต้องกินยาคุมแบบแผงไหม พอดีไม่เคยกินค่ะ อยากป้องกัน
สวัสดีค่ะ Kwanchanookจากอาการดังกล่าวมานั้น ถ้าเกิดหลังกินยาคุมฉุกเฉินไปประมาณ 2 สัปดาห์แล้ว อาจจะไม่ใช่ผลข้างเคียงจากยาคุมกำเนิดฉุกเฉินโดยตรง อาจเป็นเลือดประจำเดือนได้เช่นกัน เนื่องจากมาตรงรอบเดือนแต่อย่างไรก็ตาม น่าจะมีการกินยาคุมฉุกเฉินที่อาจจะเกิน 72 ชั่วโมงหลังมีเพศสัมพันธ์ ทำให้ประสิทธิภาพของยาอาจจะน้อยลงไปแนะนำยืนยันด้วยชุดการตรวจการตั้งครรภ์ทางปัสสาวะ ให้ผลบวกได้ 10-14 วันหลังมีการปฏิสนธิ หากไม่แน่ใจผล ควรไปยืนยันที่รพ.อีกครั้งว่าไม่ตั้งครรภ์จริงๆ ก่อนจะเริ่มกินยาคุมแบบแผงรายเดือน ซึ่งควรกินช่วง 5 วันแรกของการมีประจำเดือน หรือช่วงอื่นๆของรอบเดือนแต่ต้องกินให้ติดต่อกัน 7 วันก่อนมีเพศสัมพันธ์